xa abantu bapumayo etyalikeni. Ndamangaliswa kukubona abantu abantsundu benxibe kakuhle kangako, kuba ndandingazange ngapambili ndiyibone into enjalo. Ndada ndaya kufika kwindlu yomongameli wabembi bendlela. Ndafika isekaya inkosikazi Kwada kwasemva kwedinara ndingekayi fumani nebrekfesi. Ndacela kulenkosikazi ukuba indipe into edliwayo yati iza kundipa. Kwakuba mzuzu ndabuya ndaya kucela, yati ukupendula lenkosikazi ndicinga ukuba ndiza kufumana ukudla pambi kwabantu abamhlope na. Ndalinda kwada kwangokuhlwa ndaza ndanikwa umgubo ukuba ndizipekele ngokwam. Ndahlala kona iveki ezimbini.

Ngezo veki zimbini andizange ndiyibone inkosikazi yam nokukanye ihambela komnye umntu, mhlaumbi ihanjelwa mhlaumbi isiya etyalikeni. Ndafika kona kuko isicaka sisinye. Sasisuke kwakweliya qela limba indlela. Esisicaka sehliwa sisifo semka. Ngalomini semka ndaya kusenga inkomo. Inkosikazi yandimela ngase mva, ndati ndisenga nje yaba yona indibeta ngentonga. Ubisi lwaselwa litole pambi kokuba ndiyibope enye inkomo. Ndagqiba kwelokuba mandibope kwangobo busuku. Ndaya kwindoda yake apo kumbiwa indlela. Ayindibuzanga nokuba ndigxotwa yinina yasuka yandibuza ixesha endibe ndilihleli yandinika 2s 6d.

Andihlalanga xesha lide e-Natal, ndagqiba inyanga ezilishumi elinanye kwakupela. Asele maninzi amaqabane am kona. Ngawo nandenza ukuba ndicinge ngokuza kule koloni. Pambi kokuba ndibalise ngokuza kwam apa make ndixele ngokuqala kwam ukuva kushunyayelwa Ilizwi le Nkosi. Ati amaqabane am andirolela ukuba ndiye esikolweni sangokuhlwa nase tyalikeni. Nokuza kwam kulekoloni ndahamba nalo madoda. Saya kuyicela ku Somtsewu ipass e-Maritzburg, seza kucanda kwa Adam Kok nase Mampondweni naku Mabaca.

Seza kugaleleka e-Qonce, kwanzima kanye ukufumana indawo yokulala kubantu besi Station sika Brownlee. Sagqiba iveki ezimbini sifuna umsebenzi singaufumani. Sasesidlulela e-Rini. Omnye wenani letu akavumanga ukuba abe sabambela pambili. Mna ndafumana umsebenzi kumfama, kwaza ekupeleni kwanyanga ezintatu kwatiwa upelile umsebenzi ndingaliamba. Endandize nabo babesebecitakele abanye baya e-Bayi, abanye e-Queenstown, omnye kwele Diamond. Ndati ndisableli kumfama ndaya edolopini ngasabata itile. Umsebenzi wausanqabile e-Rini. Ndakupuma kumfama ndaya kona apo e-Rini ndaqubisana nom nye wesasize nabo. Indoda emhlope ehlala e-Bathurst yavuma ukundiqesha ndiye efameni yayo. Sati kuba singatandi kwahlukana sahamba kunye nalowetu, noko ibindim ndedwa otenjiswe umsebenzi. Sati xa sisendleleni sisiya efameni saceba ukuba masizimele. Inkosi yam yayindinike xa sise Rini umhlakulo endiya kusebenza ngawo yandibalela nencwadi. Ndandingatandi ukuba ndibaleke nawo. Sahamba ke ngoko sada saya kufika ngokulilwa. Sapiwa ukudla nendawo yokula- la kanti noko ebusuku siya kuvuka sihambe. Oko sekuminyaka mihlanu kwenzekayo.

Ngobo busuku salala kwifama etile, isina kunene imvula, saza kusasa saya e-Port Alfred. Safika unqabile umsebenzi. Kwakuko Mxosa utile owasenzela ububele obukulu, wamini ukusipa ukudla. Naye ngokwake waengumsebenzi. Ndade ndanenyanga ezimbini ndingenamsebenzi umiyo, lonke eloxesha ndincedwa nguye. Omnye umfo owayengumkalabi wentloko zegusha wandiqesha ukuba ndake indlu yake aze andinike 10s. Sancedisana nowetu ngayo, yasitabata iveki enesiqingata. Sahlulelana ngeloshumi lesheleni. Emva koko ndaya kuziqeshisa ku-

menzi wezitena, owayesaka idam. Akuwugqiba lowo umsebenzi wati uza kuya e-Bathurst. Ndati mna andiyi kona makarole imali esendiyi sebenzele, ishumi lesheleni elinesihlanu. Wati akayi kuyirola ukuba andihambanga naye. Wada wati masiye kuyigqiba pambi kwe Mantyi lonto. Saya ke kona kunye wangena ngapakati mna ndema ngapandle. Makabe waya kupuma kwelinye icala kuba andizange ndibuye ndimbone. Emva koko sabuyela kwase Rini nowetu u-James Mabele. Asihlalanga kona, sabehla sagqita sisinga e-Bayi. Kwati xa sise Salem saqe. shwa ngumfazi ontsundu ukuba simhlakulele iutsimi yake wasinka ipeni ezilitoba ngemini. Kwabako nabasicandela isiqendu esitile haze ke basinike iponti.

UKUBONGWA KOMNTWAN’ ONGU YESU.

1. Mbongen’ oyeyetu Inkosi! Lomntwana omncinane, Esimzalelweyo tina

Yen’ engoka Tix’ unyana, Osisindisayo.

1. Mbongen’ oyeyetu Inkosi! Umkosi oyingcwele Uyambonga ke kakulu; U-Yesu unizalelwe, Vuya mhlaba nawe Zulu!
2. Mbongen’ oyeyetu Inkosi! Ngokusitanda kwake Ebequtywa ’kusisiza Bukul’ ububele bake; U-Tixo Masimdumise.

EZIVELA KUBABALELANI.

*Siyazisa ukuba asilitabateli pezu kwetu ityala lenteto zababalelani beta, asitsho nokuti siyavumelana nazo zonke incwadi zabo esizishicilelayo.*

KOMGHA.

Oct 23, 1876.

Mhleli. *Wesiyidimi Samaxosa* upulapule U-Tixo wokupa wasitumela abahambi, owokuqala ngu Mr Bakaco. Owesibini ngu Mr Lote Rayi owesitatu ugu Mr Ncapayi kube luvuyo olukulu kwezo zikungo bazenzayo abo bahambi. Vuka ziyonituma abashumayeli bangalali, yaka indonga zako, kanya ngobuhle bako, asikuko nokuba abo bantu basequmrha bavuyile bakuva ukuba Amabandla ka Kristu, azisiwe intswelo yentsizana ezingabo, betemba ukuba kovukeliswa Yinkosi.

Makristu vukani, masoldati nilwe nisilwela izitsaba zenu zexesha elizayo: wuzaliseni umhlaba nine dinga, wati hambani ndinani kude kube sekupeleni.

Q. H. Mekeni.

KOMGHA.

Novr. 11, 1876.

Mhleli *Wesiyidimi Samaxosa* ndincede ufake lamazwana am ngento endayibonayo ngalamntu bendike ndateta ngaye ndati kuko ofileyo bebenxila bebatatu abobantu; ababini ngama Gcaleka omnye ngumbalu. Omnye usabanjiwe omnye wabaleka. Lite Igqira Lakwarulumente u-Doctor Sharpe eno E. B. Chalmers, no Warring, inkosi zamapolosa no Capt Samson lamcanda labona ukuba ubulewe ubetiwe entloko yarazuka inyama yada yaya kuma ngetambo baza ubucopo bopelwa ligazi, yati kananjalo intliziyo yazala ligazi nayo. Hai isizwe sinosizi Amabritana kubonakala ukuba sisizwe esazana no Yehova ukukatalela abangakataliyo ngabo. Esi ke sisiqamo sotywala bufanelwe ukuba bufungelwe Ngamakristu bonke nobamazimba nobama Ngesi.

Q. H. Mekeni.

KWIMIHLAMBI YABAZILI BENENE

Nov. 1,1876

Silinga ukunibikela ngamalungu alomhlambi asi shiyileyo tina apa e-Bayi sashiywa ngu J. Kota wabubela e-Rini kuba wesuka apa esifa ehamba efuna umoya, waye siya Emngqesha sambandezela Erini akabi nakugqita sakula isifo ke wabuba ngo June 27, 1876. Saba lusizi kakulu kuba singamcwabanga kuba ebengomnye wamagosa. Kodwa oko sakuyekela kulowo ubonileyo okulungileyo nobemnyulele elongcwaba elise Rini. Ngokungapezu koko wayete yena ngazo imini zentsasa wamamkela lo mkululi, waba luvuyiso lwake ngemini zobunzima.

Kanjalo sashiywa ngomnye umzalwana obekwaligosa lalomhlambi wabazili u-Mdingi Hlela, ubube ngo Oct 24,1876 yena ebelidyakana. Ewe wangcwatywa ngokubekekileyo endingekakuboni okunjalo pakati kwabantsundu, kuba kwapuma amalungu alomhlambi wamalawu nabantsundu onke Amangesi alemihlambi mibini evete izivato zabazili, kwati ngasemva yangamalungu kwati emva kwawo yayityeya, netyeya imali yayo ikufupi £5, kute emva kwayo yangabantu abazihlobo zake, nje ngoko kuba njalokakade. Kanjalo naye wafela ku Kristu ngoxolo kwanemivuyo endingenakuyixela, kuba inkosi yaba ngowake umsimelelo, nakuba wemka ngapandle kosapo nendlu yake Nabo kaloku abafezileyo uhambo lwabo. Ndibekisa kuni bazili benene, ndite ningazili kodwa eyonanto enifanele ukuba ningayi libali pakamisani isandla sokunene sobukristu nilangazelele ukwakelwa kuye kwanokwanda kobukumkani bake.

Indawo yesibini pakamisani isandla sokohlo ngako ukuyala kwenu nakweyenu imizekelo nilwe elidabi lokuba abantu bezo nakalisa ubuntu nemizimba yabo kude kube ngu mpefumlo ngo tywala, nazi ukuba umsebenzi lo ngoka Tixo, ukupakamisa umntu kuso isimo esincolileyo. Yilwani lidabi eli, nibe nekwele ngalo olu lonakalo lohlanga, nicele amandla kwa nentsikelelo kumnini msebenzi. Nditi lamalungu omabini ebebalile kuyo incwadi yobu Kristu.

Noko ate yakufika lento akaxelisa abanye abati asinakubala okwesibini kubasibalele ebukristwini.

Bakwenzela oko kubala ukunceda abo batshabalalayo. Nditi bazili ningalulibali ulwalwa olungu Kristu. Mandipele ngamazwi enditemba ukuba bate

E-BETELEHEM.

1. Yizani makolwa

Nivuye nokuvuya

Yizani yizani e-Betelehem!

Nanku umntwana uzalelwe tina, Masimbedeshe yena Masimbedeshe yena Masimbedeshe yena lokumkani.

1. Kumkani wodumo

Yehova wamabandla!

Ulel’ emkumbini olukuni

Ungu nyana ozelwe ngu Tixo Masimbedeshe yena Masimbedeshe yena Masimbedeshe yena lokumkani.

1. Vumani kwinkosi,

Vumani zingelosi!

Gcobani gcobani banenyweba

Masidumise Inkosi yezulu!

Masimbedeshe yena

Masimbedeshe yena Masimbedeshe yena lokumkani.

1. Ilizwi lo yise

Elalila yinyama

Bongani nibonge le Inkosi

Namhlanje yona izalelwe bonke.

Masimbedeshe yena, Masimbedeshe yena, Masimbedeshe yena lokumkani.

E-Dikeni kute kusasa ngolwe Sitatu ngomhla 15 ka November umfo abati ngu Mbanjwa waya kuhlakula entsimini. Kube mzuzwana abantu ekaya babona engasabonakali, kuba lendawo ebehlakula kuyo ibibonakala ekaya. Inkosikazi ikumbule ukuba kusasa ubeke wati unga angafa ngokuka Temlett yaza ke yaya kukangela endimeni yafika eseleqaukile.

4 ISIGIDIMI SAMAXOSA. DECEMBER 1,1876.